### Как се сменят предни накладки?



Най-добре при необходимост от **смяна на накладки** това да се извърши в автосервиз, където има необходимото оборудване и специалисти. Възможно е подмяната 
да се извърши и самостоятелно, макар и по-трудно. В повечето съвременни леки автомобили накладките на предните колела са дискови. **Смяна на предни накладки** 
се извършва като се спазва следната последователност:


* Автомобилът се паркира на равна повърхност, оставя се на скорост, вдига се **ръчна спирачка**, подпират се задните колела и се изчаква да изстине.
* Разхлабват се болтовете на едното колело, на което ще се сменят накладки и колелото се повдига с крик. Когато колелото се отдели от повърхността, 
купето се подпира с подходяща поставка или стойка.
* Развиват се болтовете на джантата и колелото се сваля. За по-удобно се завърта волана и се обръща колелото така, че да има достъп до супорта и да се 
работи спокойно. Помества се в страни спирачният маркуч, за да не се повреди.
* С помощта на отвертка или длето се свалят фиксиращите шайби на болтовете. Пъха се отвертката между диска и спирачната шина откъм **спирачен цилиндър**. Натиска се
внимателно спирачната шина, за да се намали налягането на спирачния цилиндър и да се раздалечат леко накладките от диска. Това ще позволи да се свали корпусът и 
да се извадят накладките без усилие.
* Развива се един от болтовете на корпуса на супорта и изцяло се сваля другия. Разкачва се супорта от фиксиращите скоби и накладките се свалят.
* Възможно е за свалянето на накладките да е необходима малко сила. Те са закрепени за супорта със закачалки на планките. Трябва да се работи много
внимателно, за да не се повреди супорта или спирачната тръбичка.
* Преди да се поставят новите накладки трябва с отвертка да се върне буталото на спирачния цилиндър в него докрай. Това ще доведе до покачване на 
спирачната течност в казанчето и при необходимост излишното трябва да се изпомпа с гумена помпичка или спринцовка.
* Това е моментът да се проверят [спирачни маркучи](/spirachni-markuchi-i-trabi_tb305/ "спирачни маркучи и тръби") - при наличието на пукнатини, липса на гъвкавост и появата на деформации те се сменят и 
на двете колела.
* Поставят се новите накладки и всичко се събира по обратния ред.
* Проверява се нивото на спирачната течност и при необходимост се долива.
* Проверка на спирачната система се прави при приключване на всички ремонти по системата и най-добре на спирачен стенд, където да се провери спирачното
усилие на всички колела. Прави се и пътна проба в движение. При спиране автомобилът не трябва да занася в една или друга посока, а да спира изправен по посока
на движението.


Препоръчва се първите 500 до 1000 километра да се спира плавно без експремни и интензивни спирания, за да се сработят накладките.


